Jesu o ile a bontsha gore Modimo o ne a tlhoma melao ya lenyalo fa a ne a raya banyalani ba ntlha a re: “Monna o tla tlogela rraagwe le mmaagwe mme o tla ngaparela mosadi wa gagwe, mme bobedi jono bo tla nna nama e le nngwe.” (Mathaio 19:5) Batho ba babedi ba ba nyalaneng ba ne ba tshwanetse go nna mmogo ka bosakhutleng. Le fa go ntse jalo, ka nako ya fa Modimo a ne a rulaganya Baiseraele gore e nne setšhaba le go ba naya Molao wa gagwe, go nyala lefufa e ne e setse e le mokgwa o o tlwaelegileng. Ka jalo, le fa Modimo e se ene a simolotseng mokgwa ono kgotsa go o rotloetsa, o ne a tlhoma melao ya gagwe gore e o laole. Fa phuthego ya Bokeresete e ne e tlhomiwa, Lefoko la Modimo le ne la iletsa mokgwa ono ka tlhamalalo.—1 Timotheo 3:2.